b'\n_START_ARTICLE_\nJosep Montr\xc3\xa0s i Rovira\n_START_SECTION_\nBiografia\n_START_PARAGRAPH_\nVa governar vuit legislatures consecutives, i va guanyar tots els comicis amb majoria absoluta._NEWLINE_El 2010 va anunciar que no es tornaria a presentar com a alcaldable. Tamb\xc3\xa9 va ser president del Consorci del Moian\xc3\xa8s durant 15 anys, aix\xc3\xad com conseller de turisme del consell comarcal. Pr\xc3\xa8viament al c\xc3\xa0rrec d\'alcalde, el 1979-1983, fou regidor d\'hisenda i sanitat tamb\xc3\xa9 a Moi\xc3\xa0, quan governava Sebasti\xc3\xa0 Ubasart (Uni\xc3\xb3n del Centro Democratico, UCD). _NEWLINE_Al final del vuit\xc3\xa8 mandat de Josep Montr\xc3\xa0s, el deute per habitant de Moi\xc3\xa0 era el segon m\xc3\xa9s alt de la Catalunya central, amb 8,5 milions d\'euros (2010). Per\xc3\xb2 l\'entrada d\'Ara Moi\xc3\xa0 a l\'alcaldia (maig 2011) va evidenciar que el deute municipal era de 25 milions d\'euros, el 400% del pressupost del consistori, i el poble va entrar en fallida t\xc3\xa8cnica. _NEWLINE_El ress\xc3\xb2 medi\xc3\xa0tic d\'aquest cas va arribar fins al diari angl\xc3\xa8s The Daily Telegraph, que, en un reportatge sobre la crisi a Espanya, va dir que Moi\xc3\xa0 estava "podrit fins al moll de l\'os". _NEWLINE_A nivell empresarial, Josep Montr\xc3\xa0s ha sigut conseller, president i apoderat de dues empreses, la Societat Municipal Moi\xc3\xa0Futur S.A. i Aig\xc3\xbces de Moi\xc3\xa0 S.A. Ha estat "guardonat d\'honor" pel Consell Superior Europeu de Doctors i Doctors Honoris Causa (CONSEDOC).'